ಎಲ್ಲರೂ ಮತದಾನಕ್ಕೆ ಅರ್ಹರಲ್ಲ ಪ್ರಜಾಪ್ರಭುತ್ವಕ್ಕಿಂತ ಸರ್ವಾಧಿಕಾರವೇ ಬೆಟರ್ ವಿವಾದ ಮೈ ಮೇಲೆ ಎಳೆದುಕೊಂಡ ನಟ ವಿಜಯ್ ದೇವರಕೊಂಡ ಬೆಂಗಳೂರು : ಒಂದಲ್ಲ ಒಂದು ವಿವಾದಗಳ ಮೂಲಕ ಸುದ್ದಿಯಾಗುತ್ತಿದ್ದ ತೆಲುಗ ನಟ ವಿಜಯ್ ದೇವಕೊಂಡ ಈ ಬಾರಿ ಪ್ರಜಾಪ್ರಭುತ್ವ ವ್ಯವಸ್ಥೆ ಟೀಕಿಸುವ ಮೂಲಕ ವಿವಾದವನ್ನು ಮೈ ಮೇಲೆ ಎಳೆದುಕೊಂಡಿದ್ದಾರೆ. ಭಾರಧ್ವಾಜ್ ರಂಗರಾಜನ್ ಮತ್ತು ಅನುಪಮಾ ಚೋಪ್ರಾ ಅವರಿಗೆ ನೀಡಿರುವ ಸಂದರ್ಶನದಲ್ಲಿ ಮಾತನಾಡಿರುವ ಅವರು ನಾನು ಪ್ರಜಾಪ್ರಭುತ್ವನ್ನು ನಂಬುವುದಿಲ್ಲ,ಅದಕ್ಕಿಂತ ಸರ್ವಾಧಿಕಾರವೇ ಮೇಲು, ಎಲ್ಲಾ ನಾಗರಿಕರೂ ಮತದಾನ ಮಾಡಲು ಯೋಗ್ಯರಲ್ಲ, ಅದರಲ್ಲೂ ಶ್ರೀಮಂತರು ಮತದಾನ ಮಾಡಲೇಬಾರದು ಅಂದಿದ್ದಾರೆ. ಸರ್ವಾಧಿಕಾರ ವ್ಯವಸ್ಥೆ ತುಂಬಾ ಪ್ರೀತಿಸುವವರಂತೆ ಮಾತನಾಡಿರುವ ವಿಜಯ್ ದೇವರಕೊಂಡ, ಸರ್ವಾಧಿಕಾರವೇ ಮೇಲು. ಅದೊಂದೇ ಉತ್ತಮ ಆಡಳಿತ ಮಾರ್ಗ, ಸರ್ವಾಧಿಕಾರದ ಮೂಲಕ ಬದಲಾವಣೆಗಳನ್ನು ತರಬಹುದು. ಸರ್ವಾಧಿಕಾರಿಯು ಯಾವುದೇ ವಿರೋಧವಿಲ್ಲದೆ ಆದೇಶಗಳನ್ನು ಜಾರಿಗೊಳಿಸಬಹುದು. ಸರ್ವಾಧಿಕಾರದಲ್ಲಿ ವಿಶ್ವಾಸವಿರಿಸಿದರೆ 510 ವರ್ಷಗಳ ಉತ್ತಮ ಫಲ ಸಿಗುತ್ತದೆ. ಆದರೆ ಸರ್ವಾಧಿಕಾರಿಯಾಗವ ವ್ಯಕ್ತಿ ಒಳ್ಳೆಯವನಾಗಿರಬೇಕು ಅಂದಿದ್ದಾರೆ. ಇದೇ ವೇಳೆ ಕಾಸಿಗಾಗಿ ಮದ್ಯಕ್ಕಾಗಿ ಓಟು ಮಾರಿಕೊಳ್ಳುತ್ತಿರುವ ವ್ಯವಸ್ಥೆಯನ್ನು ಟೀಕಿಸಿರುವ ಅವರು ಪ್ರತಿಯೊಬ್ಬರಿಗೂ ಮತದಾನದ ಹಕ್ಕು ಇರಬೇಕು ಎಂದು ನನಗೆ ಅನ್ನಿಸುವುದಿಲ್ಲ. ಪ್ರಜಾಪ್ರಭುತ್ವದಲ್ಲಿ ಹೆಚ್ಚಿನ ಪಾಲು ಹೊಂದಿರುವ ಮಧ್ಯಮ ವರ್ಗಗಳು, ವಿದ್ಯಾವಂತರಾಗಿದ್ದು ಮತ್ತು ಹಣದ ಆಮಿಷಕ್ಕೆ ಸೋಲದವರಿಗೆ ಮತ ಹಾಕುವ ಅಧಿಕಾರವಿರಬೇಕು. ಜನರಿಗೆ ತಾವು ಯಾರಿಗೆ ಮತ್ತು ಏತಕ್ಕಾಗಿ ಮತ ಚಲಾಯಿಸುತ್ತಿದ್ದೇವೆ ಅನ್ನುವುದೇ ಗೊತ್ತಿಲ್ಲ, ಆದ್ದರಿಂದ ಪ್ರತಿಯೊಬ್ಬರಿಗೂ ಮತದಾನದ ಅಧಿಕಾರವಿರಬಾರದು ಎಂದು ವಿಜಯ ಹೇಳಿದ್ದಾರೆ. ಇದಕ್ಕೊಂದು ವಿಮಾನದ ಉದಾಹರಣೆ ಕೊಟ್ಟಿರುವ ಅವರು ವಿಮಾನವನ್ನು ಯಾರು ಹಾರಿಸಬೇಕು ಅನ್ನುವುದನ್ನು ಪ್ರಯಾಣಿಕರು ನಿರ್ಧರಿಸುವುದಿಲ್ಲ. ಬದಲಾಗಿ ಜವಾಬ್ದಾರಿಯುತ ಸಂಸ್ಥೆಯೊಂದು ಅನುಭವಿಯನ್ನು ಇದಕ್ಕಾಗಿ ನೇಮಿಸುತ್ತದೆ ಅಂದಿದ್ದಾರೆ. ಇನ್ನು ದೇವರಕೊಂಡ ಹೇಳಿಕೆಗೆ ತೀವ್ರ ಟೀಕೆಗಳು ಕೂಡಾ ವ್ಯಕ್ತವಾಗಿದೆ.